**Retrograde Intra Renal Surgery - RIRS**

מטופלים יקרים,

בדפים הבאים, תקבלו מידע אודות הליך האורטרוסקופיה , אותו הנכם עומדים לעבור.

אנו עומדים לשירותכם בכל פנייה ושאלה,

צוות אנדואורולוגיה

**מידע כללי**

מנהל היחידה: פרופ' מרדכי דובדבני

אחות אחראית מחלקת אורולוגיה: דורית שורקה

ראש צוות אנדואורולוגיה: אילה וון דייק

מנהל אדמיניסטרטיבי: אריה לטקה

מיקום היחידה לאנדואורולוגיה: בניין 9א (ישן) קומה 1

טלפון: 02-6777061 פקס: 02-6777060 דוא"ל: Enduro@hadassah.org.il

זימון תורים: 02-5842111

טרום ניתוח: 02-5842127

**מהי אורטרוסקופיה**?

אורטרוסקופיה הינה בדיקה המאפשרת לסרוק, לבחון ולטפל במערכת השתן. בנוסף, משמשת כבדיקה אבחנתית וטיפולית לגידולים והצירויות במערכת השתן, פתולוגיות שפירות ובירור דימום במערכת השתן העליונה.

**מהי מטרת האורטרוסקופיה?**

* טיפול באבנים ופתולוגיות הנמצאות בשופכן (ברוב המקרים)
* בדיקה אבחנתית וטיפולית לגידולים והצירויות במערכת השתן, פתולוגיות שפירות
* בירור דימום במערכת השתן העליונה

(7.20) 10331-1/ א

**כיצד מתבצע הטיפול?**

אורטרוסקופיה נעשית בהרדמה מלאה, ללא חתכים בעור.   
האורולוג מחדיר אורטרוסקופ (מכשיר אופטי דק) גמיש דרך השופכה לתוך שלפוחית השתן ומשם בעזרת מצלמה ושיקוף רנטגן מגיע לשופכן. דרך האורטרוסקופ הגמיש ניתן להכניס מכשירים כגון סיב לייזר גמיש לטיפול מדויק וממוקד.  
לאורך כל הבדיקה, הרופא המנתח רואה את הנתיב בו עובר המכשיר האופטי וכך יכול לכוון את ההתקדמות שלו.  
כאשר מזהים את האבן, ניתן לרסק ולפורר אותה בעזרת הלייזר לפרורים קטנים אשר יכולים להתפנות ספונטנית דרך השתן. חלקם נשלפים בעזרת סלסלה מיוחדת שניתן להכניס למכשיר.   
באותו אופן ניתן לטפל גם בגידולים שונים בשלפוחית, בשופכנים ובכליות.  
מתן טיפול אנטיביוטי ניתן לפני ואחרי הניתוח.

בחלק מהמקרים ישנו צורך בהחדרת **סטנט** – תומכן פנימי לשופכן, על מנת לאפשר לאבן המרוסקת להתפנות דרך מערכת השתן מבלי לגרום לחסימה. התומכן נשאר למספר שבועות עד לביקורת (ראה דף הדרכה על תומכן - סטנט).  
כמו כן בחלק מהמקרים ישנו צורך בהכנסת **קטטר** - צנתר שתן לשלפוחית השתן, על מנת לאפשר ניקוז תקין של השתן מבלי לגרום לחסימה או אצירת שתן. הצנתר נשאר לזמן קצר (לילה אחד).

* לביצוע האורטוסקופיה, יש לקבוע תור ולבקר במרפאה הטרום ניתוחית של הדסה.

**מה יש להביא לניתוח**?

* אישור כספי מקופת החולים (התחייבות)
* חובה להביא **תרבית שתן עדכנית**
* תוצאות בדיקות דם ושתן
* רשימת תרופות קבועות וסיכום רקע רפואי
* בדיקת הדמיה לפי הפניית הרופא (אולטרה סאונד, CT, צילום) מצורף **בדיסק**
* בדיקת אק"ג למטופל מעל גיל 45

**חשוב** !

* יש לשמור על צום מוחלט החל מ 8 שעות לפני הניתוח
* ביום הניתוח ניתן ליטול את הטיפול התרופתי הקבוע עם מעט מים
* יש לידע את הרופא המנתח על טיפול בנוגדי קרישה / נוגדי טסיות

**מה צפוי לך ביום הניתוח?**

* קבלה רפואית וסיעודית על ידי הרופא והאחות
* הסבר על מהלך הניתוח על ידי הרופא והאחות
* רופא מרדים יבדוק את התיק הרפואי ויסביר לך על מהלך ההרדמה
* יבוצע צילום בטן על מנת לוודא את מיקומה של האבן
* תרבית שתן נוספת ובדיקות דם יילקחו לפי הצורך
* טיפול אנטיביוטי יינתן לפני הניתוח לפי הצורך ולפי הנחיית הרופא

**מהו משך הניתוח?**  
זמן ממוצע לניתוח 45-75 דקות.

**מה צפוי לך בזמן ההתאוששות?**  
התאוששות ראשונית מהניתוח וחומרי הרדמה נמשכת כ 30 דקות בהם המטופל מנוטר ע"י מכשיר מוניטור קרדיאלי. לאחר מכן המשך התאוששות מהניתוח מתבצע במחלקת האשפוז.  
ניתן להתחיל לשתות ולאכול בהדרגה בתיאום עם הצוות הרפואי. ירידה מהמיטה מאושרת לאחר שההרדמה תחלוף ובתיאום עם הצוות הרפואי.  
לאחר הניתוח מתאשפזים לילה אחד בבית חולים לצורך השגחה והמשך טיפול אנטיביוטי.

**מהו זמן ההחלמה**?  
זמן החלמה לניתוח זה הינו קצר. לאחר 1-2 ימים ניתן לחזור לפעילות רגילה.

**מהן התופעות הנלוות לניתוח?**

* יתכן דם בשתן
* יתכן שתן עכור (פרורים)
* כאבים במותן, בבטן התחתונה או באיבר המין
* צריבה בעת מתן שתן
* תכיפות ודחיפות במתן שתן

תופעות אלו צפויות יותר במצבים בהם הושאר תומכן.  
ניתן לקחת משככי כאבים לפי הצורך.

**מהן ההנחיות לשחרור?**

* לאחר הניתוח חשוב לעדכן את רופא המשפחה ולמסור לו את מכתב השחרור
* יש להמשיך טיפול אנטיביוטי לפי מכתב השחרור והמרשם המצורף
* ניתן לחזור לפעילות רגילה. אין הגבלה בפעילות גופנית, אין הגבלה בפעילות מינית
* יש להקפיד על שתייה מרובה ( כל עוד אין מניעה רפואית לכך)
* במידה והוכנס תומכן, יש לעיין בדף הדרכה על תומכן (סטנט)
* חזרה לטיפול תרופתי בנוגדי קרישה בתיאום עם הרופא המטפל ובהיעדר דם בשתן

**מהם הסיבוכים האפשריים**?

* חום
* זיהום בדרכי השתן
* אצירת שתן
* דימום
* פגיעה / הצרות בשופכנים או פגיעה ברקמת הכליה (נדיר)
* **על מנת למנוע היווצרות אבנים נוספות ,חשוב לקבוע תור לביקורת לפי ההנחיות במכתב השחרור ולהישאר במעקב ביחידה האנדואורולוגית**

לקביעת תור: מוקד זימון תורים: 02-5842111

**מתי יש לפנות לטיפול רפואי?**בכל מקרה של חום מעל 38 מעלות, צמרמורות, כאבים עזים שלא מגיבים למשככי כאבים, אצירת שתן או דימום מסיבי בשתן, חשוב לגשת לרופא משפחה או חדר מיון לטיפול רפאי.

בברכת רפואה שלמה

צוות אנדו-אורולוגיה, המחלקה לאורולוגיה

נכתב על ידי: אילה וון דייק – אחות, ראש צוות היחידה לאנדואורולוגיה

דר' אמיתי לורבר מחלקת אורולוגיה

תרם בהערותיו: פרופ' מרדכי דובדבני מנהל היחידה לאנדואורולוגיה

המידע המופיע בפרסום זה נועד להשכלה בלבד, ואינו מהווה חוות דעת רפואית ובכל מקרה, אינו תחליף לייעוץ מקצועי

רפואי. כל הזכויות שמורות להדסה © אין לצלם, להעתיק ולעשות כל שימוש מסחרי מבלי לקבל אישור בכתב מאת

הדסה החוברת מנוסחת בלשון זכר מטעמי נוחות בלבד אך היא מיועדת לנשים וגברים כאחד. יוני 2020**.**

ניתן לעיין בדפי מידע נוספים של "הדסה באינטרנט www.hadassah.org.il באתר" דפי מידע למטופל/ת".